La creativitat infantil, aquest do tan preuat - Cucua
La creativitat és una qualitat excepcional i, a diferència del que solem creure, tots posseïm aquest atribut. Els nens són creatius per naturalesa i aquest és un do que hem d’esforçar-nos a estimular perquè es desenvolupi i no s’extingeixi pel camí de la maduresa.
Es sol creure que ser creatiu és sinònim de ser un Van Gogh, Picasso, Gaudí o Coco Chanel.
“S’és creatiu quan es realitzen grans obres d’art o es té un do excepcional mesurable”.
Avui dia potser t’etiqueten de creatiu si ets un publicista d’una gran empresa i fas anuncis com el de la Coca cola. Però no. No sols ets creatiu quan produeixes alguna peça acceptada i venerada a nivell nacional o mundial; podries considerar-te creatiu si et permetessis somiar i imaginar, que ja és molt dir.
Quan decideixes sortir de la teva zona de confort per buscar noves solucions o formes de comprendre. Al fer un pas en una direcció inesperada. Si decideixes intentar-ho. Quan agafes un llenç en blanc i comences a pintar sota el teu criteri, amb colors que a tu t’agrada com combinen, amb una intenció o sense ella. I després, admires el resultat, sigui quin sigui.
Creu-me, és divertit. I quan portes anys sense fer-ho i ho reprens de nou et preguntes: Per què ho vaig deixar? Crear va molt més allà; molt més que obtenir una peça com a resultat. És concebre alguna cosa nova, ja sigui un pensament, una idea o una solució per a alguna cosa. Una troballa, un descobriment. Trobar-se a un mateix i poder definir la pròpia identitat.
Obrint la porta a la creativitat als nens
Això és el que no hem de deixar que passi amb els més petits. Deixem-los ser nens, deixem-los descobrir per ells mateixos. Donem-los el dret que tenen a imaginar, somiar i jugar. Expressar la seva pròpia personalitat i ser ells mateixos, o descobrir qui volen ser.
Donem-los llibertat per no conformar-se amb el conegut i quedar atrapats entre el socialment possible, donem-los l’oportunitat d’anar més lluny, llançar-se al buit i deixar que es trobin amb les utopies, els somnis i les il·lusions.
La creativitat és un do que tots posseïm i al que moltes vegades no donem la importància que realment té. La deixem abandonada limitant-la a uns pocs, convencent-nos que no som creatius, negant el verb PUC davant de la paraula CREATIVITAT. I abandonem la creativitat a la primera oportunitat.
“Mai me’n vaig sortir, no sé fer-ho, no és el meu fort…”
I aquí acaba la nostra relació amb la creativitat.
I moltes vegades apliquem aquest mateix raonament amb els nens; descartem la creativitat de la seva vida perquè no tenen l’habilitat de dibuixar, escriure, ballar, tocar un instrument… I els estem tallant les ales. La creativitat ens dóna un poder inigualable; ens allibera i ens fa més valents. Ens permet enfrontar-nos a allò desconegut precisament buscant alternatives que no entraven dins de cap esquema. Donant un sí rotund a poder ser diferent, a no ser iguals que la resta.
Apostant per la creativitat
Cucua dóna un gran valor a la creativitat i creu en la màgia que pot aportar aquesta. Com la màgia que ens aporta Alike, un curt d’animació preciós i molt especial que transmet la filosofia de Cucua. És un d’aquests vídeos que et deixa uns minuts fora de joc intentant assimilar la grandesa i immensitat del missatge.
Siguem creatius, siguem diferents, busquem noves perspectives, donem-li la volta al món i trobem solucions originals. No deixem que el conformisme i la rutina sufoquin les nostres ganes de crear i d’expressar-nos. No ens apaguem…
És el moment de brillar i omplir-ho tot de color!
Què us ha semblat el curt? Esteu preparats per ser creatius?
Article anterior	El drac Cucua, un conte per somiar desperts
Pròxim article	Un regal per nens somiadors: A casa no plou mai
10 abril, 2017 0 Comentaris
En posar-se la cua de drac, comença la màgia i el moment d'imaginar.